Súradnice: 48°57′28″S 21°14′24″V﻿ / ﻿48,9578°S 21,2399°V﻿ / 48.9578; 21.2399

**Haniska** je obec na Slovensku v okrese Prešov.

Polohopis
---------

Obec sa nachádza na rozhraní Košickej kotliny a Šarišskej vrchoviny, zväčša na ľavom brehu Torysy. Stredom obce prechádza cesta I/20 na Košice, ako aj železničná trať Kysak – Prešov. Centrum Prešova je vzdialené 5 km a Košice 32 km.

### Ulice

Bajzova, Martinská, Lemešianská, Vrbová, Pod Furčou, Veterná, Kendická, Krompašská, Tesárska

### Vodné toky

Tesne nad Haniskou v smere od Prešova sa zlievajú rieky Torysa a Delňa. Cez Hanisku potom tečie už len Torysa.

Dejiny
------

Najstaršia zachovaná písomná zmienka o Haniske pochádza z roku 1288, kedy už existujúcu obec získal za verné služby Peter, zvaný Hruška. V dokumentoch z 13. až 16. storočia sa názov obce vyskytuje v podobe Enezke a Enizke. Zemianske rodiny zaberali pôdu sedliakom, čo vyvolávalo nezhody a nútilo sedliakov odchádzať preč. Koncom 16. storočia v obci stálo 10 zväčša zemianskych domov, čím patrila k menším obciam. Obyvatelia boli zväčša katolíci, no v roku 1651 sa vyskytujú už aj evanjelici. Na prelome 16. a 17. storočia už v obci žili aj poddaní a remeselníci. Požiar zasiahol obec v roku 1699 a následne aj 1705. Výstavba kostola sa spomína v roku 1750, stavebnými úpravami prešiel potom aj v rokoch 1887 a 1916. Pri súpise Tereziánskeho urbára žilo v roku 1786 v Haniske 7 zemanov, 5 sedliakov, 4 živnostníci, 33 remeselníkov, 35 detí do veku 17 rokov a 104 žien. Celkový počet obyvateľov bol 194, ktorí žili v 41 rodinách. V roku 1789 sa obec podieľala na výstavbe mosta cez riečku Delňa. Významnou udalosťou v dejinách obce bolo sedliacke povstanie v roku 1831, ktoré dnes pripomína pamätník na kopci Furča z roku 1938. 

V polovici 19. storočí sa počet obyvateľov pohyboval okolo 200, zväčša rímskokatolíckeho vierovyznania. Zastúpení boli želiari (bývalí sedliaci), sluhovia, kočiši, záhradníci, mlynári a kováči, nezriedka za prácou ľudia dochádzali do Prešova. Koncom 19. storočia bol vybudovaný nový kaštieľ, ďalšia kúria pribudla začiatkom 20. storočia. Mlyn bol postavený v roku 1904, o niečo neskôr pribudla škola. V novembri 1929 v obci opäť vyčíňal požiar, ktorý zničil viaceré stodoly. O rok neskôr žilo v obci Eperies-Enicke v 27 domoch 236 obyvateľov, z toho 225 Slovákov, 5 Maďarov a 4 Nemci. Rozsiahle majetky vlastnil veľkostatkár Kirchmayer. V roku 1936 Spolok katolíckej mládeže, ktorého členovia hrali divadlo, recitovali a spievali pesničky, v roku 1939 bol zriadený volejbalový oddiel. Útlm aktivít spolku nastáva počas II. svetovej vojny.

V roku 1950 bolo založené JRD, ktoré zabralo aj skonfiškované poľnohospodárske majetky statkára Kirchmayera a svoju činnosť začal aj družstevný liehovar. Majer bol odovzdaný obci, ktorá s ním získala aj záhradu a ďalšie pozemky a Haniska sa stáva známou pestovaním zeleniny. Jednotriedna škola v obci funguje až do roku 1974, v pôvodnom byte pre učiteľa bola zriadená materská škola. V roku 1977 bola základná škola zrušená a tak sa rozšírili priestory predškolského zariadenia. Zrekonštruované boli kaštiele a vznikli tak priestory pre obchod, pohostinstvo, kancelárie, knižnicu, spoločenskú sálu, divadlo a kino. V roku 1971 sa obec stala prímestskou časťou Prešova.

Kultúra a zaujímavosti
----------------------

### Stavby

#### Pomníky

* Pamätník Východoslovenského roľníckeho povstania bol postavený na kopci Furča.

### Šport

V Haniske sa nachádza ihrisko miestného futbalového klubu FK Furča Haniska. V areáli ihriska je volejbalové ihrisko a nohejbalové.

### Doprava

Premáva tu linka č. 24 a na neďaleký Borkút aj linka č. 42 prešovskej MHD.

Galéria
-------

* HaniskaHaniska
* rieka Torysa v Haniskerieka Torysa v Haniske
*

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Haniska (okres Prešov)**

Externé odkazy
--------------

* Oficiálny web

Zdroj
-----

* webová stránka obce Haniska Archivované 2013-10-31 na Wayback Machine

| * z
* d
* u
Obce okresu Prešov (2 + 89) |
| --- |
| Mestá | 
* Prešov
* Veľký Šariš

 |
| Ostatné obce | 
* Abranovce
* Bajerov
* Bertotovce
* Brestov
* Bretejovce
* Brežany
* Bzenov
* Čelovce
* Červenica
* Demjata
* Drienov
* Drienovská Nová Ves
* Dulova Ves
* Fintice
* Fričovce
* Fulianka
* Geraltov
* Gregorovce
* Haniska
* Hendrichovce
* Hermanovce
* Hrabkov
* Chmeľov
* Chmeľovec
* Chmiňany
* Chminianska Nová Ves
* Chminianske Jakubovany
* Janov
* Janovík
* Kapušany
* Kendice
* Klenov
* Kojatice
* Kokošovce
* Krížovany
* Kvačany
* Lada
* Lažany
* Lemešany
* Lesíček
* Ličartovce
* Lipníky
* Lipovce
* Ľubotice
* Ľubovec
* Lúčina
* Malý Slivník
* Malý Šariš
* Medzany
* Miklušovce
* Mirkovce
* Mošurov
* Nemcovce
* Okružná
* Ondrašovce
* Ovčie
* Petrovany
* Podhorany
* Podhradík
* Proč
* Pušovce
* Radatice
* Rokycany
* Ruská Nová Ves
* Sedlice
* Seniakovce
* Suchá Dolina
* Svinia
* Šarišská Poruba
* Šarišská Trstená
* Šarišské Bohdanovce
* Šindliar
* Široké
* Štefanovce
* Teriakovce
* Terňa
* Trnkov
* Tuhrina
* Tulčík
* Varhaňovce
* Veľký Slivník
* Víťaz
* Vyšná Šebastová
* Záborské
* Záhradné
* Zlatá Baňa
* Žehňa
* Žipov
* Župčany

 |